Foto: FAH

OPTUŽNO vijeće u slučaju Bandić sve dokaze koji su prikupljeni prisluškivanjem proglasio je nezakonitima, javlja N1.

Tekst se nastavlja ispod oglasa

Na zagrebačkom Županijskom sudu počela rasprava o osnovanosti optužnice protiv Milana Bandića i još 15 suokrivljenika te dvije pravne osobe u aferi Agram. Optuženi su da su oštetili Grad Zagreb i državu za 26 milijuna kuna.



Milan Bandić nije došao na Županijski sud, piše HRT, a nisu viđeni ni njegovi suoptuženici Slobodan Ljubičić i Petar Pripuz. Optuženici nisu ni obvezni doći na sjednicu nakon koje optužno vijeće optužnicu može potvrditi, odbaciti ili vratiti tužiteljstvu na odluku.



Vijeće treba odlučiti hoće li optužnicu potvrditi, odbaciti ili eventualno vratiti tužiteljstvu na doradu. Ako optužnica bude potvrđena sud će sazvati pripremno ročište na kojem će se među ostalim odrediti i datum početka mogućeg suđenja.